Kysymyksiä HI1 Ihminen, ympäristö ja kulttuuri -kurssista 

1. Pohdi erilaisten vesistöjen merkitystä korkeakulttuureissa ja antiikissa.

2. Keskiajan alussa Eurooppa oli hajanainen ja sekava maanosa, mutta aikakauden lopussa se kykeni valloittamaan muita maanosia. Analysoi kehityksen taustalla olleita tekijöitä.

3. Ihmisen elinkeinojen historiassa on tapahtunut kaksi merkittävää muutosta: siirtyminen keräilijästä maanviljelijäksi ja teollistuminen. Mikä näissä tapahtumissa oli niin mullistavaa? Perustele.

4. Oheisena on kuvio eri valtioiden suhteellisista osuuksista maailman tuotannosta.
a) Selvitä kuvion keskeisimmät muutokset. (2 p)
b) Mitkä tekijät selittävät havaintojasi? (4 p)

Lähde: Paul Kennedy: Rise and Fall of the great powers. 1990

5. Globalisaation juuret ovat kaukana historiassa.
a)	Selvitä, mitä tarkoittavat termit kolonialismi ja uuskolonialismi. (2 p)
b)	Pohdi, miten uuskolonialismi on näkynyt maailmassa 1900-luvulla. (4 p)

Näkökulmia vastauksiin:

1. Pohdi erilaisten vesistöjen merkitystä korkeakulttuureissa ja antiikissa.
•	kurssin teemaan liittyvä perinteinen esseetehtävä
•	jokisuistot viljelyn alkualueina (esimerkkejä)
•	asutuksen keskittyminen vesistöjen ääreen
•	joet ja meret kulkuväylinä ja kauppareitteinä, toisaalta myös suojamuuri
•	Välimeren merkitys Kreikan kulttuurin leviämiselle ja kaupankäynnille (siirtokunnat)
•	Välimeren merkitys Rooman imperiumin yhdistäjänä ja kauppatienä

2. Keskiajan alussa Eurooppa oli hajanainen ja sekava maanosa, mutta aikakauden lopussa se kykeni valloittamaan muita maanosia. Analysoi kehityksen taustalla olleita tekijöitä.
•	pitkäaikaista kehitystä käsittelevä esseetehtävä
•	maanviljelyn kehittyminen 800-luvulla johti väestönkasvuun (esimerkkejä)
•	tämä johti kaupunkien elpymiseen/syntymiseen 1200-luvulla
•	kaupankäynti alkaa ensin maaseudun ja kaupunkien välillä
•	erikoistuotteet laajentavat kaupan vähitellen koko mantereen laajuiseksi (ristiretket)
•	laajentunut kauppa elvyttää rahatalouden, mikä heikentää feodalismia
•	kuninkaat saattavat peruuttaa läänityksiä ja lisätä valtaansa
•	keskiajan lopussa syntyvät kansallisvaltiot (esimerkkejä), jotka ovat riittävän vauraita ja teknisesti kehittyneitä varustamaan retkikuntia muita maanosia valloittamaan

3. Ihmisen elinkeinojen historiassa on tapahtunut kaksi merkittävää muutosta: siirtyminen keräilijästä maanviljelijäksi ja teollistuminen. Mikä näissä tapahtumissa oli niin mullistavaa? Perustele.
•	aikakausien vertailua edellyttävä esseetehtävä
•	maanviljelyn ja sen synnyttämän ylijäämän merkitys väestönkasvulle ja yhteiskuntien eriytymiselle
•	maanviljely synnyttää pysyvää asutusta; kylät kasvavat kaupungeiksi
•	kehityksen huipentumana korkeakulttuurit eli ensimmäisten nykyaikaisten valtioiden syntyminen 3000-luvulla eKr.
•	teollistuminen kiihdyttää edelleen väkiluvun kasvua
•	teollistumisen alkaminen Iso-Britanniassa 1700-luvun lopulla
•	teollistuminen muuttaa maaseutuyhteiskunnat kaupunkimaisemmiksi
•	ihmisen elintaso nousee voimakkaasti ja koko elämäntapa muuttuu (esimerkkejä)
•	toisaalta teollistuminen aiheuttaa uusia ongelmia yhteiskunnille ja koko maapallolle

4. Oheisena on kuvio eri valtioiden suhteellisista osuuksista maailman tuotannosta.
a) Selvitä kuvion keskeisimmät muutokset. (2 p)
b) Mitkä tekijät selittävät havaintojasi? (4 p)

Lähde: Paul Kennedy: Rise and Fall of the great powers. 1990

a)
•	peruskehityksen hahmottaminen: Englannin alun hallitseva rooli, sitten Yhdysvaltojen jyrkkä ja Saksan lievempi kasvu, Venäjän melko tasainen kehitys, Yhdysvaltojen alamäki 1920-luvun lopussa
•	sekä a- että b-kohdassa olisi hyvä löytää jokaisesta maasta jotain sanottavaa

b) 
•	kuvion suhteellisuuden ymmärtäminen; kysymyksessä prosenttiosuudet eli toisten maiden tuotannon kasvu tai lasku vaikuttaa muun yksittäisen valtion käyrään
•	mukana vain muutamia maita eli niiden yhteenlaskettu osuus ei ole koko maailman tuotanto
•	Englanti teollistumisen alkumaana ja joitain syitä siihen, Yhdysvaltojen ripeän kehityksen tausta (siirtolaisuus, sisämarkkinat jne.), Saksan voimistumisen syynä mm. yhdistymiskehitys ja panostus koulutukseen, Venäjän vanhoillisuus näkyy myös taloudessa aina Stalinin kauteen asti

5. Globalisaation juuret ovat kaukana historiassa.
a) Selvitä, mitä tarkoittavat termit kolonialismi ja uuskolonialismi. (2 p)
b) Pohdi, miten uuskolonialismi on näkynyt maailmassa 1900-luvulla. (4 p)
a)
•	kolonialismissa valtio hyödyntää ja alistaa muita alueita taloudellisesti siirtokuntien avulla
•	oli erityisen voimakasta 1600-1700-luvuilla
•	uuskolonialismikin on taloudellista alistamista tai hyväksikäyttöä, mutta siinä ovat toimijoina yleensä yritykset
b)
•	yritysten vallan kasvun syinä niiden koon kasvu (monikansallisuus) sekä yritysten luomat työpaikat ja verotulot
•	kehitysmaiden luonnonvarojen hyödyntäminen ja voittojen valuminen länsimaihin
•	ryöstöviljelyn vaikutukset kehitysmaiden ympäristöön
•	suuryritysten vallan kasvu globalisaation kiihtyessä
•	vastauksessa tulisi nostaa esiin konkreettisia esimerkkejä uuskolonialismista